Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 122/13/7710	Stará Ľubovňa, 14.6.2013
EEČ : 2-59-82-2013

U Z N E S E N I E

Trestná vec:	obvinený XXXXX a spol.  
Prečin:	Krádeže spáchaný formou spolupáchateľstva podľa § 20 k § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Stará Ľubovňa
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Spôsobenú škodu v celkovej výške 1.533,22 € si poškodený XXXXX, XXXXX XXXXX, IČO XXXXX voči obvineným nenárokuje, nakoľko spôsobená škoda im bola uhradená v plnej výška ku dňu 09.05.2013.

Podľa § 224 ods. 1 Trestného poriadku obvinený XXXXX zložil na verejnoprospešné účely sumu vo výške 25,- €, za ktorej adresáta určil XXXXX XXXXX, XXXXX 41, XXXXX, číslo účtu XXXXX

Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 12,50 € určil štátu na peňažnú pomoc poškodeným podľa osobitného zákona.
	
Podľa § 224 ods. 1 Trestného poriadku obvinený ml. XXXXX zložil na verejnoprospešné účely sumu vo výške 25,- €, za ktorej adresáta určil XXXXXXXXX XXXXX, číslo účtu XXXXX.

Podľa § 224 ods. 2 Trestného poriadku 50 %-ný podiel z uvedenej sumy, t.j. sumu 12,50 € určil štátu na peňažnú pomoc poškodeným podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-XXXXX
Dňa 20.02.2013 v čase okolo 00,15 hod., po predchádzajúcej vzájomnej dohode vlámali do predajne potravín nachádzajúcich sa obci XXXXX č. 11, okres XXXXX, ktorej vlastníkom je XXXXX, XXXXX XXXXX, XXXXX takým spôsobom, že doneseným kovovým páčidlom vypáčili uzamknuté vchodové plechové dvere, kadiaľ vošli do chodby predajne kde po vypáčení ďalších plechových dverí  vošli do samotnej predajne potravín, odkiaľ z neuzamknutej zásuvky predajného pultu odcudzili 10 ks telefónnych kariet s kreditom 8,- € v celkovej hodnote 80,- €, 9 ks telefónnych kariet s kreditom 10,- € v celkovej hodnote 90,- €, 10 ks telefónnych kariet EASY s kreditom 10,- € v celkovej hodnote 100,- €, 4 ks telefónnych kariet ORANGE s kreditom 10,- € v celkovej hodnote 40,- €, 8 ks telefónnych kariet O2 s kreditom 8,- € v celkovej hodnote 64,- €, z regálov nachádzajúcich sa v predajni odcudzili 138 ks krabičiek cigariet zn. GOLDEN GATE v celkovej hodnote 372,60 €, 8 ks krabičiek cigariet zn. PHILIP MORRIS v celkovej hodnote 21,60 €, 30 ks krabičiek cigariet zn. PETRA červená dlhá v celkovej hodnote 84,- €, 30 ks krabičiek cigariet zn. PETRA biela krátka v celkovej hodnote 81,- €, 35 ks krabičiek cigariet zn. LM červená v celkovej hodnote 94,50 €, 35 ks krabičiek cigariet zn. LM modrá v celkovej hodnote 94,50 €, 1 ks liehoviny zn. Triumf Vodka 0,7 l v hodnote 6,80 €, 1 ks liehoviny zn. Vodka 0,5 l v hodnote 4,15 €, z predajného pultu odcudzili plastové vrecko s euromincami v rôznych nominálnych hodnotách v celkovej hodnote 67,80 € a z pokladne zn. EURO 2000 odcudzili plechovú zásuvku s plastovým mincovníkom v hodnote 80,- €, v ktorej sa nachádzala finančná hotovosť vo výške 216,07 € v eurominciach rôznych nominálnych hodnôt, čím poškodenému XXXXX XXXXX, XXXXX XXXXXXXXX spôsobili celkovú škodu na odcudzených veciach vo výške 1.497,02 € a škodu na zariadení vo výške 36,20 €. Spôsobená škoda bola poškodenému XXXXX XXXXX uhradená v plnej výške ku dňu 09.05.2013.

Odôvodnenie: 
	Uznesením povereného príslušníka PZ, Okresného riaditeľstva PZ v XXXXX, Obvodného oddelenia XXXXX sp. zn. ORP-XXXXX zo dňa 20.02.2013 bolo podľa § 199 ods. 1 Trestného poriadku začaté trestné stíhanie pre prečin krádeže podľa § 212 ods. 2, písm. a/  Trestného zákona. Uznesením povereného príslušníka uvedenej spisovej značky zo dňa 21.03.2013 bolo obv. XXXXX a ml. XXXXX podľa § 206 ods. 1 Trestného poriadku vznesené obvinenie pre prečin krádeže spáchaný formou spolupáchateľstva podľa § 20 k § 212 ods. 2, písm. a/  Trestného zákona.

Podľa ustanovení § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Trestného poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 212 ods. 2 Trestného zákona, možno za prečin krádeže uložiť trest odňatia slobody až na dva roky.
 
Podľa § 20 Trestného zákona, ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.

Po skončení vyšetrovania poverený príslušník PZ predložil na tunajšiu okresnú prokuratúru dňa 23.05.2013 vyšetrovací spis s návrhom na schválenie zmieru, s ktorým sa dozorujúci prokurátor stotožnil, pričom na základe žiadosti mediačného a probačného úradníka zo dňa 14.05.2013, dňa 21.05.2013 udelil mediačnému a probačnému úradníkovi Okresného súdu XXXXX súhlas na vykonanie mediácie.

Následne bola na Okresnom súde v XXXXX vykonaná mediácia, počas ktorej obvinení a poškodený po poučení o podstate mediácie dali súhlas k vykonaniu mediácie a vyjadrili súhlas s postupom podľa § 220 ods. 1 Trestného poriadku, obvinení slobodne, vážne a určito vyhlásili, že spáchali skutok za ktorý sú trestne stíhaní, svoje konanie oľutovali a dňa 06.06.2013 uzatvorili s poškodeným dohodu o uzatvorení zmieru. 

Z uzatvorenej dohody je zrejmé, že zástupca poškodeného XXXXX XXXXX XXXXX, XXXXXXXXX, pri uzatváraní dohody vyhlásil, že voči obvineným si neuplatňuje žiadnu škodu spôsobenú obvinenými, nakoľko spôsobená škoda im bola uhradená v plnej výške.

Obvinený XXXXX poukázal na verejnoprospešné účely sumu vo výške 25,- €, ktorú dňa 06.06.2013 zložil na účet Štátnej pokladnice č. účtu XXXXX, a z ktorej 50 %, t.j. sumu 12,50 € poukázal XXXXX XXXXX, XXXXX 41, XXXXX, číslo účtu XXXXX vedenom v XXXXX, a.s.. Zvyšok sumy, t.j. suma 12,50  € patrí štátu na peňažnú pomoc poškodeným podľa osobitného zákona.

Obvinený ml. XXXXX poukázal na verejnoprospešné účely sumu vo výške 25,- €, ktorú dňa 06.06.2013 zložil na účet Štátnej pokladnice č. účtu XXXXX, a z ktorej 50 %, t.j. sumu 12,50 € poukázal Občianskemu združeniu XXXXX, XXXXX, číslo účtu XXXXX Zvyšok sumy, t.j. suma 12,50  € patrí štátu na peňažnú pomoc poškodeným podľa osobitného zákona.

Zo zápisnice o výsluchu obvineného vyplýva, že obv. XXXXX je študentom XXXXX v XXXXX, odkiaľ je hodnotený kladne. Obvinený je nemajetný a nemá žiadny príjem. Z miesta trvalého bydliska je taktiež hodnotený kladne. Podľa správy Obvodného úradu v XXXXX za obdobie posledných dvoch rokov nebol odborom všeobecnej vnútornej správy priestupkovo prejednávaný. Podľa odpisu z registra trestov  doposiaľ nebol súdne trestaný.

Zo zápisnice o výsluchu obvineného vyplýva, že obv. ml. XXXXX je študentom XXXXX XXXXX, odkiaľ je hodnotený kladne. Obvinený je nemajetný a nemá žiadny príjem. Z miesta trvalého bydliska hodnotený kladne. Podľa správy Obvodného úradu v XXXXX za obdobie posledných dvoch rokov nebol odborom všeobecnej vnútornej správy priestupkovo prejednávaný a podľa správy Úradu práce, sociálnych vecí a rodiny v XXXXX, na úseku sociálnej kurately doposiaľ nebol vedený. Podľa odpisu z registra trestov  doposiaľ nebol súdne trestaný.

	Vzhľadom ku skutočnosti, že v tejto veci boli splnené všetky podmienky na postup podľa § 220 ods. 1 Trestného poriadku, bolo potrebné rozhodnúť tak, ako je to uvedené vo výrokovej časti tohto uznesenia, pričom suma, ktorá bola poukázaná na verejnoprospešné účely, je primeraná osobným a majetkovým pomerom obvineného, ako aj závažnosti spáchaného trestného činu.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Čižmár
prokurátor